Daardie Paal | Herriemerrie
Iewerste het almal al ‘n fliek, program of advertensie waar daar ‘n brandweerpaal was. Al ooit gewonder waar dit vandaan kom?
Rondom 1870 was baie brandweerstasies oor 3 vloere gewees. Die onderste vloer was waar al die voertuie en toerusting gehou was, die tweedevloer waar die mans ontspan het as hulle nie met iets besig was nie en die derde vloer was waar die hooi vir die perde gestoor was. In die winter het hulle die hooi met ‘n paal vasgemaak op die trokke en in die somer was dit ook op die derde vloer gebêre.
George Reid, ‘n brandweerman van Chicago, het eendag sommer met die paal afgeseil om op ‘n noodoproep te antwoord. Dit het sy bevelvoerder so beindruk, dat hy in 1878 aansoek gedoen het om permanent so ‘n paal in die stasie te plaas. Die paal was natuurlik die grap van die jaar gewees, tot daar eendag besef was dat die spesifieke tak altyd eerste by ‘n brand opdaag. Die paal is vinniger en veiliger as om by trappe af te hol. En natuurlik ook soveel meer pret.
Ongelukkig word die paal deesdae as ‘n gevaarlike werktuig gesien en het baie lande begin om dit te verbied. Iemand kan natuurlik lelik seerkry as hulle per ongeluk hulle greep verloor en val. Die wrywing van die paal kan brandwonde veroorsaak (raai maar self waar) en die brandweerman kan ook moontlik deur ongesiene voorwerpe beseer word. Sou hy / sy te vinnig afgly, kan hulle te hard land en daarmee dan hulle bene breek.
Daar is veiligheidstappe in plek gestel om die glyers te beskerm. Van dit sluit valdeure in, sodat iemand nie per ongeluk langs daar kan afval nie. Die deure maak net oop terwyl iemand met die paal afgly. Verder is daar oop kussings onder wat die val ‘n bietjie kan breek. Nogtans word brandweerstasies deesdae so gebou dat dit op die grondvlak is. Die gebruik van die paal is dus onnodig.
So word nog ‘n tradisie nek om gedraai.
« Onderhoud Nood Lunch Week 15 / 11 »
Olga (12:21:57) :
baie interessant. So kom alle tradisies (en kulture) tot n einde.
Sonlig (12:43:04) :
Wie onthou 21 Jump Street? Daar was ook ‘n paal. En ‘n Johnny Depp.